ddrg/super_eurlex huggingface dataset:
(7)

Na základe týchto stanovísk sa rastlinolekárske riziko spojené so vstupom do Únie dormantných vrúbľovancov s obnaženými koreňmi Albizia julibrissin Durazzini a Robinia pseudoacacia L. určených na výsadbu, s maximálnym priemerom 2,5 cm, ktoré pochádzajú z Izraela, považuje za znížené na prijateľnú úroveň za predpokladu, že sa uplatnia primerané opatrenia na zmiernenie rizika, ktoré predstavujú škodcovia v súvislosti s uvedenými rastlinami určenými na výsadbu. Keďže takéto primerané opatrenia sú stanovené vo vykonávacom nariadení Komisie (EÚ) 2020/1213 (6), uvedené rastliny určené na výsadbu by sa už nemali pokladať za vysokorizikové a mali by sa vypustiť z prílohy k vykonávaciemu nariadeniu (EÚ) 2018/2019.
2)

Časť II sa nahrádza takto: II. ŠPECIFIKÁCIE ODSEKOV VO FORMULÁRI ŽIADOSTI O PREDĹŽENIE UVEDENOM V PRÍLOHE II, KTORÝ VYPLNÍ DRŽTIEĽ ROZHODNUTIA Polia vo formulári označené hviezdičkou (*) sú povinné a musia byť vyplnené. Ak sú v odseku jedno alebo viaceré polia označené symbolom plus (+), je potrebné vyplniť aspoň jedno z nich. Do odsekov označených „na úradné použitie“ sa nevypĺňajú žiadne údaje. Odsek 1: Údaje o držiteľovi rozhodnutia V tomto odseku sa uvedú podrobnosti o držiteľovi rozhodnutia. Odsek 2: Zástupca držiteľa rozhodnutia Ak žiadosť podáva držiteľ rozhodnutia prostredníctvom zástupcu, v tomto odseku sa uvedú podrobnosti týkajúce sa tohto zástupcu. Obsahuje informácie o mene a úplnej adrese zástupcu, jeho čísle registrácie a identifikácie hospodárskych subjektov (číslo EORI), ktoré je jedinečným číslom pre celú Úniu a ktoré zástupcovi prideľuje colný orgán členského štátu, o jeho telefónnom čísle, čísle mobilného telefónu alebo faxu a e-mailovej adrese. Zástupca môže prípadne uviesť aj názov spoločnosti, v ktorej pracuje, a adresu jej webovej lokality. Ak sa to neuviedlo pri podaní pôvodnej žiadosti, v žiadosti sa uvedú dôkazy preukazujúce jeho oprávnenie konať ako zástupca v súlade s právnymi predpismi členského štátu, v ktorom sa prijalo pôvodné rozhodnutie, pričom sa označí príslušné políčko. Odsek 3: Žiadosť o predĺženie V tomto odseku sa uvedie registračné číslo žiadosti vrátane prvých dvoch číslic, ktoré predstavujú 2-miestny alfabetický kód krajiny ISO členského štátu, ktorý žiadosť schválil. Držiteľ rozhodnutia uvedie, či požaduje zmenu informácií uvedených v žiadosti, pričom označí príslušné políčko. Odsek 4: Podpis V odseku 4 držiteľ rozhodnutia alebo zástupca držiteľa rozhodnutia uvedie miesto a dátum vyplnenia žiadosti a podpíše ju. Meno podpísanej osoby musí byť uvedené veľkými tlačenými písmenami.
(3)

Komisii bola doručená formálna žiadosť Talianska o zahrnutie týchto poľnohospodárskych podnikov do rozsahu pôsobnosti vykonávacieho nariadenia (EÚ) 2019/1323, aby sa umožnila kompenzácia nepretržitých hospodárskych strát v období po 28. septembri 2017. Vykonávacím nariadením (EÚ) 2018/1506 sa obmedzila oprávnenosť na čiastočné financovanie z prostriedkov Únie v prípade výdavkov, ktoré Taliansko vyplatilo prijímateľom do 30. septembra 2019, pričom podľa vykonávacieho nariadenia (EÚ) 2019/1323 sú platby ešte povolené do 30. septembra 2020.
„4.

Ak je minimalizované množstvo vypúšťané do životného prostredia, povoľuje sa výroba a uvádzanie na trh do 7. septembra 2025 ako prísady proti zahmlievaniu pri nedekoratívnom tvrdom chrómovaní (šesťmocným chrómom) v uzavretých systémoch. Za predpokladu, že členské štáty, v ktorých sa PFOS používajú, predložia Komisii do 7. septembra 2024 správu o pokroku dosiahnutom pri eliminácii PFOS a odôvodnia potrebu ich ďalšieho používania, Komisia preskúma potrebu predĺženia výnimky pre toto používanie PFOS na obdobie najviac päť rokov do 7. septembra 2025.“
(6)

Uvedený dočasný zákaz by sa mal uplatňovať do 30. apríla 2021 na riešenie pretrvávajúceho rizika zavlečenia špecifikovaného škodcu do Únie a jeho šírenia v rámci nej, čím sa Argentíne vytvorí priestor na modernizáciu certifikačného systému a audit zo strany Komisie. Tento dátum by sa mal podľa potreby preskúmať na základe zistení auditu.
c)

Stĺpec 6: S cieľom zohľadniť časové rámce výstavby lodí v závislosti od charakteristík konkrétneho vybavenia námorných lodí sa význam pojmu „umiestnenie na palubu“ (ako sa uvádza v zátvorkách za dátumom) chápe takto: I : prvá inštalácia vybavenia do jeho funkčnej polohy na palube lode EÚ; II : prvá inštalácia vybavenia do jeho funkčnej polohy alebo uloženie do jeho funkčnej polohy na palube lode EÚ; III : dodávka vybavenia do lodenice, ak sa uskutoční do 30 mesiacov pred prvou inštaláciou vybavenia do jeho funkčnej polohy.
(14)

Keďže nie sú k dispozícii žiadne iné osobitné prechodné pravidlá upravujúce túto otázku, je vhodné objasniť, že predĺžením obdobia predbežného poskytovania informácií by nemalo byť dotknuté žiadne z prešetrovaní začatých na základe oznámenia o začatí konania podľa článku 5 ods. 9 nariadenia (EÚ) 2016/1036 alebo článku 10 ods. 11 nariadenia (EÚ) 2016/1037 pred dátumom uverejnenia tohto nariadenia v Úradnom vestníku Európskej únie. To by malo zabezpečiť právnu istotu, poskytnúť zainteresovaným stranám primeranú možnosť prispôsobiť sa tomu, že pôvodné pravidlá prestávajú platiť a účinnosť nadobúdajú nové pravidlá, a uľahčiť účinné, riadne a nestranné vykonávanie nariadení (EÚ) 2016/1036 a (EÚ) 2016/1037.
Dátum zaradenia do zoznamu

„20.

AL-WERFALLI, Mahmoud Mustafa Busayf alias AL-WARFALLI, Mahmud

Dátum narodenia: 1978 Miesto narodenia: Werfalla Tribe, západ Líbye alebo Elrseefa (Bani Walid) Pohlavie: muž

Mahmoud al-Werfalli pôsobí ako veliteľ (poručík) brigády al-Saiqa so sídlom v Benghází. V tejto funkcii je al-Werfalli zodpovedný za závažné porušovanie ľudských práv vrátane zabíjania a popráv a priamo alebo nepriamo sa doň zapája. Al-Werfalli bol zapojený do zabitia tridsiatich troch osôb v období od júna 2016 do júla 2017 v rámci niekoľkých prípadov, ako aj do hromadnej popravy desiatich osôb 24. januára 2018.
„Said Ben Abdelhakim Ben Omar Al-Cherif [alias a) Cherif Said, b) Binhamoda Hokri, c) Hcrif Ataf, d) Bin Homoda Chokri, e) Atef Cherif, f) Sherif Ataf, g) Ataf Cherif Said, h) Cherif Said, i) Cherif Said, j) Djallal, k) Youcef, l) Abou Salman, m) Said Tmimi]. Adresa: Corso Lodi 59, Miláno, Taliansko. Dátum narodenia: a) 25. 1. 1970, b) 25. 1. 1971, c) 12. 12. 1973. Miesto narodenia: a) Menzel Temime, Tunisko; b) Tunisko; c) Sosa, Tunisko; d) Solisse, Tunisko; e) Tunis, Tunisko; f) Alžírsko; g) Aras, Alžírsko. Štátna príslušnosť: Tunisko. Číslo cestovného pasu: M307968 (tuniský pas vydaný 8. 9. 2001, ktorého platnosť sa skončila 7. 9. 2006). Ďalšie informácie: meno matky je Radhiyah Makki. Dátum zaradenia do zoznamu podľa článku 2a ods. 4 písm. b): 12. 11. 2003.“

sa nahrádza takto:

„Said Ben Abdelhakim Ben Omar Al-Cherif (pôvodný prepis: ) [spoľahlivý alias: a) Cherif Said (dátum narodenia: 25. 1. 1970; miesto narodenia: Tunisko). b) Binhamoda Hokri (dátum narodenia: 25. 1. 1970; miesto narodenia: Sosa, Tunisko); c) Hcrif Ataf (dátum narodenia: 25. 1. 1971; miesto narodenia: Solisse, Tunisko); d) Bin Homoda Chokri (dátum narodenia: 25. 1. 1970; miesto narodenia: Tunis, Tunisko); e) Atef Cherif (dátum narodenia: 12. 12. 1973; miesto narodenia: Alžírsko); f) Sherif Ataf (dátum narodenia: 12. 12. 1973; miesto narodenia: Aras, Alžírsko); g) Ataf Cherif Said (dátum narodenia: 12. 12. 1973; miesto narodenia: Tunis, Tunisko); h) Cherif Said (dátum narodenia: 25. 1. 1970; miesto narodenia: Tunis, Tunisko); i) Cherif Said (dátum narodenia: 12. 12. 1973; miesto narodenia: Alžírsko); málo spoľahlivý alias: a) Djallal; b) Youcef; c) Abou Salman; d) Said Tmimi]. Dátum narodenia: 25. 1. 1970. Miesto narodenia: Manzil Tmim, Tunisko. Štátna príslušnosť: Tunisko. Číslo cestovného pasu: M307968 (tuniský pas vydaný 8. 9. 2001, jeho platnosť sa skončila 7. 9. 2006). Adresa: Corso Lodi 59, Miláno, Taliansko. Ďalšie informácie: a) meno matky je Radhiyah Makki; b) z Talianska do Tuniska deportovaný 27. 11. 2013. Dátum zaradenia do zoznamu podľa článku 7d ods. 2 písm. i): 12. 11. 2003.“
(6)

V rámci systému oslobodenia stanoveného v článku 14 nariadenia o oslobodení by sa mohli dovezené časti a súčasti bicyklov používať na montáž elektrických bicyklov na základe povolenia na „kontrolu konečného užívania“. Uvedený článok sa však uplatňuje len na neoslobodených zostavovateľov bicyklov. Mal by existovať aj postup, ktorý by umožňoval dovážať základné časti a súčasti bicyklov na montáž elektrických bicyklov oslobodeným zostavovateľom bicyklov z Únie.
(2)

Od 1. januára 2020 do 26. apríla 2020 sa do Španielska doviezlo 43 069 ton ciroku. Počas tohto obdobia bolo clo na dovoz ciroku stanovené na hodnotu 0 EUR za tonu v súlade s nariadením Komisie (EÚ) č. 642/2010 (3). Od 27. apríla 2020 a po zavedení vyššieho ako nulového cla na dovoz ciroku v súlade s uvedeným nariadením sa do Španielska doviezlo 2 366 ton ciroku.
(7)

V opise cenného papiera pre nemajetkové cenné papiere sekundárnej emisie by sa mal opis druhu, triedy a sumy cenných papierov ponúkaných alebo prijímaných na obchodovanie stanoviť ako kategória B podobne ako v prípade primárnych emisií, pretože nie všetky podrobnosti o týchto informáciách sú známe v čase schválenia základného prospektu. V záujme zosúladenia s požiadavkami na zverejňovanie pre primárne emisie je okrem toho potrebné objasniť pre sekundárne emisie retailových nemajetkových cenných papierov, že ak sa súhrn prospektu čiastočne nahradí informáciami stanovenými v článku 8 ods. 3 písm. c) až i) nariadenia Európskeho parlamentu a Rady (EÚ) č. 1286/2014 (7), tak tieto informácie by mali byť obsiahnuté aj v opise cenných papierov. Príloha 16 k delegovanému nariadeniu (EÚ) 2019/980 by sa mala zodpovedajúcim spôsobom zmeniť.
(11)

Vzhľadom na tieto okolnosti by prijímatelia mali byť schopní dostávať preddavkové platby podľa opatrení zavedených delegovaným nariadením (EÚ) 2020/592, konkrétne „destilácia vína v prípade krízy“ a „pomoc na krízové skladovanie vína“. Tieto preddavky by mali pokryť 100 % sumy podpory Únie a mali by sa vyplatiť, ak bola zložená záruka vo výške, ktorá sa rovná aspoň 110 % preddavku. Cieľom je zaručiť, aby sa čo možno najviac vína dalo stiahnuť z trhu v rámci týchto dvoch opatrení počas rozpočtového roka 2020 a aby sa zároveň pomohlo dotknutým prijímateľom s ich peňažnými tokmi a poskytla flexibilita, ktorá by prijímateľom umožnila realizovať operácie v rámci týchto dvoch opatrení. Navyše povolenie vyplácať preddavky vo výške 100 % umožní členským štátom efektívne využiť ich ročné pridelené rozpočtové prostriedky a kompenzovať omeškania vo vykonávaní opatrení v dôsledku pandémie COVID-19.
(6)

Vstup zvierat čeľade koňovité a ich zárodočných produktov z Malajského polostrova do Únie by sa už nemal povoliť. Preto by sa mal zmeniť zápis týkajúci sa Malajzie v prílohe I k vykonávaciemu nariadeniu (EÚ) 2018/659 tak, aby vstup zvierat čeľade koňovité a ich zárodočných produktov z Malajského polostrova do Únie už nebol povolený.
(2)

Podľa uvedeného nariadenia by maximálne hodnoty obsahu PAU mali byť stanovené na čo najnižšej primerane dosiahnuteľnej úrovni (as low as reasonably achievable, ALARA) dodržiavaním správnej výrobnej a poľnohospodárskej/rybárskej praxe. V roku 2011 z údajov týkajúcich sa údených rýb a údeného mäsa vyplynulo, že sa dajú dosiahnuť nižšie maximálne hodnoty obsahu. Napriek tomu bolo v niektorých prípadoch potrebné pozmeniť súčasnú technológiu údenia. Preto sa v prípade údeného mäsa a mäsových výrobkov a údených rýb a údených produktov rybolovu udelilo prechodné obdobie troch rokov predtým, ako začali byť od 1. septembra 2014 platné nižšie maximálne hodnoty obsahu.
(29)

V bode 2.1.6 prílohy V k nariadeniu sa vyžadujú tri následné skúšky predmetov a materiálov, ktoré sa do privedú opakovaného styku s potravinami. Výsledky tretej skúšky migrácie by sa mali použiť na overenie súladu s migračnými limitmi. Ak by sa však medzi prvou, druhou a treťou skúškou migrácia zvýšila, skúšky by neboli vhodné na overenie súladu ani v prípadoch, keď sa v žiadnej z troch skúšok neprekročí špecifický migračný limit, pretože nebudú dostatočne predikovať konečnú úroveň migrácie po opakovanom styku s potravinami. Migrácia by preto mala v následných skúškach striktne vykazovať pokles. Hoci sa táto zásada už odzrkadlila v bode 2.1.6 druhom pododseku o podmienkach použitia výsledkov prvej skúšky, ako aj v bode 3.3.2 o skúškach celkovej migrácie, nebola v bode 2.1.6 prvom odseku uvedená požiadavka, aby sa migrácia medzi následnými skúškami nezvyšovala. Preto by bolo vhodné nariadenie zmeniť a doplniť túto požiadavku. V niektorých prípadoch, napríklad keď je migrácia nízka vzhľadom na chybu merania, môže byť ťažké analyticky stanoviť klesajúci trend a vyžadovalo by si to zložité pravidlá. Preto je vhodné požadovať len to, aby migrácia stanovená v následnej skúške nebola vyššia ako pri predchádzajúcom teste, objasniť túto zásadu v nariadení a stanoviť, že materiál, ktorý v nasledujúcich skúškach vykazuje nárast migrácie, by sa nikdy nemal považovať za vyhovujúci.
(6)

Podľa článku 2 vykonávacieho nariadenia (EÚ) 2019/1198 Komisia môže prílohu I k uvedenému nariadeniu zmeniť tak, že novému vyvážajúcemu výrobcovi sa prizná colná sadzba uplatňovaná v prípade spolupracujúcich spoločností, ktoré neboli zaradené do vzorky, teda vážená priemerná colná sadzba vo výške 17,9 %, ak prípadný nový vyvážajúci výrobca v ČĽR poskytne Komisii dostatočné dôkazy, že: a) nevyvážal dotknutý výrobok do Únie počas obdobia prešetrovania, na základe ktorého boli uložené opatrenia, t. j. od 1. januára 2011 do 31. decembra 2011 (ďalej len „pôvodné obdobie prešetrovania“), b) nie je prepojený so žiadnymi vývozcami ani výrobcami v ČĽR, ktorí podliehajú antidumpingovým opatreniam uloženým pôvodným nariadením, a c) v skutočnosti vyvážal do Únie dotknutý výrobok po skončení pôvodného obdobia prešetrovania alebo prijal neodvolateľný zmluvný záväzok vyviezť značné množstvo do Únie.
(8)

Takéto dodatočné podpoložky TARIC by tiež uľahčili vykonávanie rozhodnutia Komisie (EÚ) 2020/491 (2) členskými štátmi. Keďže ochranné masky patria medzi najviac dovážané výrobky, ich špecifická identifikácia v systéme TARIC by umožnila rýchlejší postup deklarovania tým, že by sa tieto výrobky odlíšili od ostatných výrobkov, ktoré sú v súčasnosti zatriedené do tej istej podpoložky.
(6)

Na základe tohto stanoviska sa rastlinolekárske riziko spojené so vstupom do Únie jedno- až dvojročných vrúbľovancov s obnaženými koreňmi určených na výsadbu patriacich k druhu Malus domestica, ktoré pochádzajú zo Srbska, považuje za znížené na prijateľnú úroveň za predpokladu, že sa uplatnia primerané opatrenia na zmiernenie rizika, ktoré predstavuje škodca v súvislosti s uvedenými rastlinami na výsadbu. Keďže takéto primerané opatrenia sú stanovené v bode 9 prílohy X k vykonávaciemu nariadeniu Komisie (EÚ) 2019/2072 (5), uvedené rastliny určené na výsadbu by sa už nemali pokladať za vysokorizikové a mali by sa vypustiť z prílohy k vykonávaciemu nariadeniu (EÚ) 2018/2019.
(9)

V prípade Oemona hirta a Platypus apicalis sa opatrenia opísané Novým Zélandom v dokumentácii považujú za dostatočné na to, aby sa riziko spojené so vstupom špecifikovaných rastlín do Únie zmiernilo na prijateľnú úroveň. Opatrenia týkajúce sa týchto dvoch škodcov by sa preto mali zakladať na opatreniach, ktoré Nový Zéland opísal v dokumentácii.
(3)

Členské štáty informovali Komisiu, že vzhľadom na krízu spojenú s ochorením COVID-19 určité vážne narušenia fungovania ich kontrolných systémov, ťažkosti pri vykonávaní úradných kontrol a iných úradných činností týkajúcich sa úradných certifikátov a úradných potvrdení v súvislosti s premiestňovaním zvierat a tovaru do Únie a v rámci Únie a problémy s organizáciou fyzických stretnutí s prevádzkovateľmi a ich personálom v súvislosti s úradnými kontrolami budú po 1. októbri 2020 pretrvávať. S cieľom riešiť tieto vážne narušenia, ktoré budú v nasledujúcich mesiacoch pravdepodobne pretrvávať, a uľahčiť plánovanie a vykonávanie úradných kontrol a iných úradných činností počas krízy spojenej s ochorením COVID-19 by sa obdobie uplatňovania vykonávacieho nariadenia (EÚ) 2020/466 malo predĺžiť do 1. februára 2021.
(3)

V schválenom zázname z konzultácií o rybolove medzi Faerskými ostrovmi a Európskou úniou na rok 2020 sa obe strany dohodli, že si obojstranne poskytnú vzájomný prístup do svojich vôd na účely lovu tresky belasej (Micromesistius poutassou) vo vodách Únie a medzinárodných vodách zón 1, 2, 3, 4, 5, 6, 7, 8a, 8b, 8d, 8e, 12 a 14 a vo vodách Faerských ostrovov v maximálnom množstve 37 500 ton. Tabuľka TAC obsahuje osobitnú podmienku, ktorou sa Únii poskytuje prístup do vôd Faerských ostrovov a ktorou sa formou percentuálneho podielu na celkovom podiele Únie obmedzuje množstvo tresky belasej, ktoré môžu členské štáty uloviť vo vodách Faerských ostrovov v rámci svojich kvót. Uvedený percentuálny podiel by mal zodpovedať pomeru prístupových práv Únie vo vodách Faerských ostrovov (37 500 ton) k celkovému podielu Únie (326 484 ton) pre tresku belasú. 37 500 ton predstavuje 11,4 %, celkového podielu Únie (326 484 ton) tresky belasej. Keďže percentuálny podiel celkového podielu Únie tresky belasej, ktoré členské štáty môžu uloviť zo svojich kvót vo vodách Faerských ostrovov je v súčasnosti stanovený na 7 %, tento percentuálny podiel by sa preto mal zmeniť.
(9)

Prevádzkovateľom potravinárskych podnikov by sa mal poskytnúť dostatok času na to, aby mohli prispôsobiť svoje výrobné procesy, a preto je vhodné, aby sa maximálne hodnoty obsahu 3-MCPD, jeho esterov mastných kyselín a nové maximálne hodnoty glycidylesterov vzťahujúce sa na nápoje na výživu malých detí, rybí olej a oleje z ostatných morských živočíchov uplatňovali až od 1. januára 2021. Navyše je vhodné umožniť, aby výrobky, ktoré nespĺňajú maximálne hodnoty obsahu 3-MCPD a jeho esterov mastných kyselín a ktoré boli umiestnené na trh pred uvedeným dátumom, mohli zostať na trhu do ich dátumu minimálnej trvanlivosti alebo dátumu spotreby. Vzhľadom na to, že glycidylestery mastných kyselín sú genotoxickými karcinogénmi a ich prítomnosť preto predstavuje vyššie riziko pre verejné zdravie, by výrobky, ktoré nespĺňajú nové maximálne hodnoty obsahu glycidylesterov mastných kyselín a ktoré boli umiestnené na trh pred 1. januárom 2021, mohli zostať na trhu len počas obmedzeného časového obdobia.
(2)

Viacročný plán pre rybolov populácií žijúcich pri morskom dne v západnej časti Stredozemného mora (ďalej len „plán“) bol stanovený nariadením Európskeho parlamentu a Rady (EÚ) 2019/1022 (2). Podľa uvedeného nariadenia by sa rybolovné možnosti pre dotknuté populácie mali stanoviť s cieľom dosiahnuť rybolovnú úmrtnosť na úrovni maximálneho udržateľného výnosu postupným prírastkovým spôsobom pokiaľ možno do roku 2020 a najneskôr do 1. januára 2025.
(12)

Vzhľadom na existujúce rezervácie letov a epidemiologické prognózy možno odôvodnene očakávať, že v nadchádzajúcom zimnom plánovacom období od 25. októbra 2020 do 27. marca 2021 sa kvôli pandémii COVID-19 zruší značný počet letov. Nevyužitie prevádzkových intervalov pridelených na uvedené obdobie by nemalo viesť k tomu, že leteckí dopravcovia stratia možnosti, ktoré by inak mohli využívať podľa článku 8 ods. 2 a článku 10 ods. 2 nariadenia (EHS) č. 95/93.
(6)

V článku 126 ods. 2 písm. c) nariadenia (EÚ) 2017/625 a v článku 13 delegovaného nariadenia Komisie (EÚ) 2019/625 (6) sa vyžaduje, aby zásielky určitých zvierat a tovaru sprevádzal úradný certifikát s cieľom zabezpečiť, aby zvieratá a tovar spĺňali príslušné požiadavky stanovené v pravidlách uvedených v článku 1 ods. 2 nariadenia (EÚ) 2017/625. Článok 14 vykonávacieho nariadenia (EÚ) 2015/1375, v ktorom sa vyžaduje, aby sa k úradným certifikátom na obchodovanie so živými domácimi ošípanými a na vstup takýchto ošípaných a ich mäsa do Únie pridávalo aj potvrdenie o vyšetrení na prítomnosť trichinel alebo o štatúte týchto chovov, pokiaľ ide o trichinely, sa preto stal nadbytočným, a mal by sa vypustiť.
Dátum zaradenia do zoznamu

„22.

Yevgeniy Viktorovich PRIGOZHIN (Евгений Викторович Пригожин)

Dátum narodenia: 1. júna 1961 Miesto narodenia: Leningrad (Petrohrad) Štátna príslušnosť: Rusko Pohlavie: muž

Jevgenij Viktorovič Prigožin je ruský podnikateľ s úzkym prepojením (aj finančným) na súkromnú vojenskú spoločnosť Wagner Group. Prigožin sa týmto spôsobom zapája do činností spoločnosti Wagner Group v Líbyi, ktoré ohrozujú mier, stabilitu a bezpečnosť tejto krajiny, a podporuje ich. Spoločnosť Wagner Group sa konkrétne podieľa na viacnásobnom a opakovanom porušovaní zbrojného embarga proti Líbyi stanoveného v rezolúcii BR OSN č. 1970 (2011) a transponovaného do článku 1 rozhodnutia (SZBP) 2015/1333, a to vrátane dodávok zbraní a vysielania žoldnierov do Líbye na podporu Líbyjskej národnej armády. Wagner Group sa zúčastňuje na viacerých vojenských operáciách zameraných proti vláde národného porozumenia, ktorú schválila OSN, a prispieva k narúšaniu stability Líbye a ohrozovaniu mierového procesu.”
(4)

Po prvé, obdobie uplatňovania nariadenia (EÚ) č. 360/2012 by sa malo predĺžiť. Po druhé, v súlade s usmerneniami Komisie o lepšej právnej regulácii by sa malo vyhodnotiť nariadenie (EÚ) č. 360/2012 a ostatné pravidlá služieb všeobecného hospodárskeho záujmu stanovené v rozhodnutí Komisie z 20. decembra 2011 (4), v oznámení Komisie o uplatňovaní pravidiel štátnej pomoci Európskej únie na náhrady za služby všeobecného hospodárskeho záujmu (5) a v oznámení Komisie – Rámec Európskej únie pre štátnu pomoc vo forme náhrady za služby vo verejnom záujme (2011) (6), pokiaľ sa vzťahujú na zdravotnícke a sociálne služby. Komisia začala tieto pravidlá hodnotiť už v júni 2019. Predĺženie účinnosti nariadenia č. 360/2012 by malo Komisii umožniť, aby zohľadnila výsledky kontroly vhodnosti, ktorá sa vzťahuje aj na nariadenie (EÚ) č. 1407/2013. Preto by sa lehota predĺženia účinnosti nariadenia (EÚ) č. 360/2012 mala zosúladiť s lehotou predĺženia účinnosti nariadenia (EÚ) č. 1407/2013. Toto predĺženie by malo Komisii umožniť získať úplnejší obraz o tom, ako jednotlivé prvky oboch nariadení vzájomne fungujú. Časovo obmedzené predĺženie účinnosti by malo prispieť k právnej istote podnikov, ktorým bola zverená služba všeobecného hospodárskeho záujmu, a nemalo by viesť k zvýšeniu administratívneho zaťaženia, keďže kompenzačné opatrenia, ktoré nepresahujú 500 000 EUR v priebehu akéhokoľvek obdobia troch fiškálnych rokov, udelené podnikom poskytujúcim služby všeobecného hospodárskeho záujmu, sa budú aj naďalej považovať za opatrenia, ktoré nepredstavujú štátnu pomoc.
(10)

Výrobkom, ktorý je predmetom prešetrovania v súvislosti s možným obchádzaním antidumpingových opatrení, je glutaman sodný v zmesi alebo roztoku, s obsahom aspoň 50 % glutamanu sodného v sušine, v súčasnosti patriaci pod číselné znaky KN ex 2103 90 90, ex 2104 10 00, ex 2104 20 00, ex 3824 99 92, ex 3824 99 93 a ex 3824 99 96 (kódy TARIC 2103909011, 2103909081, 2104100011, 2104100081, 2104200011, 3824999298, 3824999389 a 3824999689) a s pôvodom v Čínskej ľudovej republike (ďalej len „prešetrovaný výrobok“ alebo „zmesi glutamanu sodného“).
Dátum zaradenia do zoznamu

„5. Said SAID

alias: Saeed, Sa’id, Sa’id, Hodnosť/funkcia: doktor, člen Inštitútu 3000 (alias Inštitút 6000) centra SSRC; Pohlavie: muž; Dátum narodenia: 11. december 1955

Said, Said je významnou postavou v Inštitúte 3000, alias Inštitúte 6000, oddelenia Sýrskeho centra pre vedecké štúdie a výskum (Scientific Studies and Research Centre – SSRC), ktoré je zodpovedné za vývoj a výrobu sýrskych chemických zbraní.